
NARVA LINNAVALITSUS

KORRALDUS

Narva                                                       



05.04.2006.a. nr

Katastriüksuse piiride kinnitamine 

ja maa ostueesõigusega erastamine

Narva linnas, Tallinna mnt 16
Võttes aluseks Maakatastriseaduse §20 lõige 4, Maareformi seaduse §20 lõige 1; §21 lõige 3, 4 ja 5; §22 lõige 1; §221 lõige 1, 4 ja 6; §222 lõige 2; §223 lõige 1, 3 ja 5; §23 lõige 1 ja 5, Maareformi seaduse ja maareformiga seonduvate õigusaktide muutmise seaduse muutmise seaduse §14 lõige 2², Maa ostueesõigusega erastamise korra (kinnitatud Vabariigi Valitsuse 06.11.1996.a. määrusega nr 267), Kohaliku omavalitsuse korralduse seaduse §30 lõige 1 punkti 3 ning lähtudes osaühingu Rosehill (Lääne-Viru Maakohtu registriosakonnas registrikood 10972543, asukoht: Rahu 7 Narva 21003) volitatud  isiku pr Svetlana Tolmatšova (isikukood 46008083712, elukoht: Narva linn) ja OSAÜHINGU IRITAM (Lääne-Viru Maakohtu registriosakonnas registrikood 10196560, asukoht: Tallinna mnt 16 Narva 20304) volitatud isiku pr Irina Furina (isikukood 44312043718, elukoht: Narva linn) avaldustest ja Ida-Viru maavanema 01.04.2002.a korraldusest nr 420 "Loa andmine Eesti eraõiguslikule juriidilisele isikule maa erastamiseks", Ida-Viru maavanema 10.09.2004.a korraldusest nr 520 "Loa andmine välismaalastele ja Eesti eraõiguslikele juriidilistele isikutele maa erastamiseks"
Narva Linnavalitsus annab korralduse:
1. Kinnitada mõõdistatud maaüksuse piirid asukohaga Narva linn, Tallinna mnt 16. Registreerida maaüksus maakatastris riigi nimele:

1.1. maaüksuse sihtotstarve on ärimaa (Ä);
1.2. maaüksuse pindala on 663 m2, sellest: hoone alune maa 444 m2.

2. Erastada ostueesõigusega maa osaühingule Rosehill (registrikood 10972543) 3365/6766 mõttelist osa ja OSAÜHINGULE IRITAM (registrikood 10196560) 3401/6766 mõttelist osa.
3. Erastatav maaüksus asub Narva linnas, Tallinna mnt 16. Erastataval maal asuv hoone kuulub:

3.1. Narva notari Sergei Nikonov’i poolt vormistatud 30.06.2004.a Ehitise mõttelise osa müügilepingu nr 5137 alusel osaühingule Rosehill (3365/6766 mõttelist osa), 

3.2. Ida-Virumaa Hooneregistri Narva filiaali 10.07.2000.a registreerimise tunnistuse nr 3244 alusel OSAÜHINGULE IRITAM (3401/6766 mõttelist osa).

4. Maa maksustamishind on 30.05.2002.a koostatud ostueesõigusega erastatava maa maksustamishinna akti alusel 41 106 krooni. 

4.1. Maa ostu-müügihind osaühingule Rosehill on 20 444 krooni, sellest kuni poole  s.o. 10 222 krooni võib tasuda erastamise väärtpaberites (hüvitusväärtpaberites, rahvakapitali obligatsioonides) või rahas ja maa erastamise korraldaja kulud on  103 krooni. 
4.2. Maa ostu-müügihind OSAÜHINGULE IRITAM on 20 662 krooni ja maa erastamise korraldaja kulud on  103 krooni. 

5. Ida-Viru Maavalitsuse erastamise väärtpaberiarve number on 48001871 SEB Eesti Ühispanga kood 78323071 ja erastamise eriarve number (rahas maksmisel) on 10552002775004 SEB Eesti Ühispanga kood 401, viitenumber 11112. Maa erastamise korraldaja kulud tasutakse rahas Narva Linnavalitsuse Arhitektuuri- ja Linnaplaneerimise Ameti arvele 221023548292 Hansapank kood 767.
6. Maa ostueesõigusega erastamisel on maa omanik kohustatud:

6.1. ehitiste renoveerimise ja uusehitiste rajamise kooskõlastama Narva Linnavalitsusega;

6.2. täitma Narva linna heakorra eeskirju;

6.3.1ubama kinnisasjal asuvate linnale ja kolmandatele isikutele kuuluvate liinide, trasside ja muude kommunikatsioonide takistamatut kasutamist, hooldamist ja rekonstrueerimist ning mitte kahjustada neid;

6.4. kolme kuu jooksul sõlmima maa ostu-müügilepingu ja asjaõiguslepingu ning hüpoteegi seadmise lepingu maa erastamise otsuse jõustumisest (s.o. Narva Linnavalitsuse korralduse kättesaamise päevast, üleandmisel allkirja vastu).

7. Kui maa ostueesõigusega erastamise õigust omav isik ei sõlmi mõjuva põhjuseta ostu-müügilepingut nimetatud tähtaja jooksul, kaotab ta maa erastamise õiguse. Sellisel juhul jäetakse ehitise teenindamiseks vajalik maa riigi omandisse ja ehitise omaniku kasuks seatakse hoonestusõigus Vabariigi Valitsuse kehtestatud korras. 
8. Tunnistada kehtetuks Narva Linnavalitsuse 05.06.2002.a. korraldus 603-k “Katastriüksuse piiride kinnitamine ja maa ostueesõigusega erastamine Narva linnas, Tallinna mnt 16”.

9. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemist.

10. Korraldus jõustub seadusega sätestatud korras.

